விராட் கோலி மட்டுமே போராடிய நிலையில் நடுகள வரிசையின் பங்களிப்பு என்பது இல்லாமலே போய்விட்டது. கடும் விமர்சனங்களை சந்தித்து வரும் தோனியும் சரி, அவருக்கு மாற்றாக கருதப்படும் ரிஷப் பந்தும் சரி பேட்டிங்கில் எந்த ஒரு வகையிலும் அணிக்கு உதவவில்லை. எந்த நேரத்தில் எப்படி விளையாட வேண்டும் என்ற சமயோசித புத்தி இல்லாமல் ரிஷப் பந்த் விரைவாக விக்கெட்டை பறிகொடுப்பது பல வீனமாக உள்ளது. அவர், தன்னை புதுப்பித்துக் கொள்ளும் வகையில் இன்றைய ஆட்டத்தில் அவரை வெளியே அமர வைப்பது குறித்து அணி நிர்வாகம் பரிசீலனை செய்யக் கூடும். இது நிகழ்ந்தால் மணீஷ் பாண்டே களமிறங்குவதற்கான சாத்தியக்கூறுகள் உருவாகும்.